**ПОДАЦИ О ПРЕДМЕТУ ЈАВНЕ НАБАВКЕ**

Предмет јавне набавке бр. 15/25 је набавка добара –Горива, Партије 1 и 2.

Набавка је обликована по партијама. Набавка се спроводи за партију:

**Партија 2 - Евро дизел са превозом до наручиоца**

ЦПВ ознака: 09100000 Горива, 09134200 Дизел гориво

Набавка се спроводи у циљу закључења уговора.

**РОК ВАЖЕЊА ПОНУДЕ**

Рок важења понуде је минимум 30 дана од дана отварања понуда.

**УСЛОВИ ПЛАЋАЊА**

Рок плаћања је **од 15 до 45 дана** од дана пријемa исправног рачуна за испоручено добро.

Плаћање се врши уплатом на рачун Испоручиоца.

Понуђачу није дозвољено да захтева аванс.

**МЕСТО ПРИМОПРЕДАЈЕ И ПЕРИОД ИСПОРУКЕ**

Испорука ће се вршити сукцесивно, по позиву наручиоца у року не дужем од 48 часова од пријема наруџбенице, франко Специјална болница за рехабилитацију „Рибарска Бања“, испоручено у резервоар наручиоца са свом пратећом документацијом у складу са важећим прописима који дефинишу начин испоруке горива.

**Период испоруке: 12 месеци од дана закључења уговора**

**ВАЛУТА И ЦЕНА**

Цена мора бити изражена у динарима без ПДВ-а и са ПДВ-ом.

Цена треба да буде изражена тако да обухвати све трошкове које понуђач има у реализацији предметне јавне набавке, односно да обухвати цену евро дизела, утакање, транспорт и истакање у резервоаре наручиоца.

Цена евро дизела се може усклађивати са кретањима цена на тржишту нафтних деривата.

Испоручени евро дизел, испоручилац ће фактурисати наручиоцу по цени из понуде коригованој за разлику изражену у процентима између јавно објавњене цене произвођача на дан отварања понуда и јавно објављене цене произвођача која важи на дан испоруке (Напомена: Обратити пажњу на члан 3. став 3.4. модела уговора).

Под даном испоруке подразумева се дан када је испоручилац наручиоцу предао евро дизел.

У случају понуђене неуобичајено ниске понуде, наручилац ће поступити у складу са одредбама члана 143. Закона о јавним набавкама.